b'\n_START_ARTICLE_\nVozila s prednostjo in vozila za spremstvo\n_START_PARAGRAPH_\nVozila s prednostjo in vozila za spremstvo so vozila, ki imajo dovoljenje za uporabo zvo\xc4\x8dnih in svetlobnih znakov oz. signalov. Naprava za zvo\xc4\x8dne znake je sirena, ki ima mo\xc5\xbenost oddajanja najmanj dveh ali ve\xc4\x8d razli\xc4\x8dnih frekvenc in glasnosti. Znak s sireno ima najmanj dva in najve\xc4\x8d tri intervale. Naprave za oddajanje svetlobnih znakov pa so modre, rde\xc4\x8de utripajo\xc4\x8de lu\xc4\x8di in modre lu\xc4\x8di. Njihova svetloba je prepoznavna vsem udele\xc5\xbeencem v cestnem prometu.\n_START_SECTION_\nVozila s prednostjo\n_START_PARAGRAPH_\nVozila policije, vozila dr\xc5\xbeavnih organov, vozila voja\xc5\xa1ke policije, vozila za nujno medicinsko pomo\xc4\x8d in druga re\xc5\xa1evalna vozila, gasilska vozila, vozila carinske slu\xc5\xbebe, slu\xc5\xbebena vozila cestninskih nadzornikov, vozila prometnega in\xc5\xa1pektorata RS, vozila mobilne enote veterinarske uprave RS, specialna vozila za prevoz zaprtih oseb uprave RS za izvr\xc5\xa1evanje kazenskih sankcij, dr\xc5\xbeavnega to\xc5\xbeilstva in preiskovalne slu\xc5\xbebe sodi\xc5\xa1\xc4\x8da, intervencijska vozila civilne za\xc5\xa1\xc4\x8dite, gorske re\xc5\xa1evalne slu\xc5\xbebe in mobilne enote ekolo\xc5\xa1kega laboratorija._NEWLINE_Svetlobne in zvo\xc4\x8dne znake, je dovoljeno uporabljati le za izvedbo nujnih nalog. Kadar imajo vozila pri\xc5\xbegano modro lu\xc4\x8d, jim je potrebno dati prostor za premik oziroma se jim je potrebno umakniti ali ustaviti.\n_START_SECTION_\nVozila za spremstvo\n_START_PARAGRAPH_\nUporabljajo rde\xc4\x8de- modro lu\xc4\x8d, za spremstvo enega ali ve\xc4\x8d vozil. Pri sre\xc4\x8danju s temi vozili je potrebno takoj ustaviti vozilo na varnem mestu in po\xc4\x8dakati da se vozila odpeljejo mimo. _NEWLINE_Ob sre\xc4\x8danju z vozilom, ki uporabi modro lu\xc4\x8d in zvo\xc4\x8dni znak, je potrebno zmanj\xc5\xa1ati hitrost in ustaviti na primernem mestu.'